ai4bharat/Pralekha huggingface dataset:
وزارت دفاع
ڈی آر ڈی او کے ذریعہ ٹیکنالوجی کی منتقلی
ڈی آر ڈی او ہندوستانی مسلح افواج کے لئے سازوسامان کے ڈیزائن اور تیاری کا کام کرتا ہے۔ سامان کی کامیاب آزمائش اور تخمینے کے بعد اس کی ٹیکنالوجی کو ہندوستانی صنعتوں کے حوالے کیا جاتا ہے تاکہ وہ بڑے پیمانے پرمال تیار کریں اور اس کے لئے ٹیکنالوجی کی منتقلی کے لائسنسنگ معاہدے  پر دستخط کئے جاتے ہیں۔ ٹیکنالوجی کی منتقلی کے لئے ڈی آر ڈی او کی موجودہ پالیسی 19 اگست 2019 کو نافذ ہوئی تھی، آج تک ڈی آر ڈی او نے صنعتوں کے ساتھ 670 ایل اے ٹی او ٹی اسی پالیسی کے تحت سائن کئے ہیں۔
ڈی آر ڈی او نجی کمپنیوں کو دفاعی اور دوہرے استعمال کی۔ دونوں طرح کی ٹیکنالوجی فراہم کرتا ہے۔ ڈی آر ڈی او اور صنعتوں کے درمیان ڈی آر ڈی او کی پیدا کردہ ٹیکنالوجی کی منتقلی کے لئے سائن ہوئے، ایل اے ٹی او ٹی کے مطابق ٹیکنالوی وصول کرنے والی صنعت اس بات کے لئے پابند ہے کہ وہ ڈی آر ڈی او کی تیار کردہ ٹیکنالوجی کو ڈی آر ڈی او کی پیشگی منظوری کے بغیر کسی کو بھی نہ تو منتقل کرے گی اور نہ سب لائسنس کرے گی۔ اس کے علاوہ ایل اے ٹی او ٹی کے تحت صنعتوں کی یہ بھی یقین دلانا ہوگا کہ یہ ٹیکنالوجی اپنے ڈائرکٹرز، افسران اور ملازمین کے سوا کسی کو بھی نہیں دیں گے اور ضرورت کے تحت جن سب کنڈکٹرز کو یہ ٹیکنالوجی فراہم کی جائے گی وہ بھی اس بات کے پابند ہوں گے کہ یہ کسی بھی طرح کسی اور کے پاس نہ جائے۔
دفاعی مال کی تیاری کے محکمے کی جانب سے جاری کردہ لائسنس ڈیفنس انڈسٹریز کے سیکورٹی سے متعلق طور طریقوں اور ضابطوں کے مطابق لائسنس انڈسٹری کو دفاعی سازوسامان کی تیاری اور فروخت کے لئے طے شدہ کم سے کم سیکورٹی معیارات پر عمل کرنا ہوگا۔ جو کہ قومی سیکورٹی کے مفاد میں ہے۔
یہ جانکاری وزیر مملکت برائے دفاع جناب اجے بھٹ نے آج لوک سبھا میں ڈیرک اوبرین کو ایک تحریری جواب میں دی۔
صحت اور خاندانی بہبود کی وزارت
ہندوستان میں لگاتار دوسرے دن1 لاکھ سے کم نئے روزانہ واقعات ریکارڈ کئے گئے
ہندوستان میں فعال کیسوں کی مجموعی تعداد 57 روز کے بعد مزید گھٹ کر 13 لاکھ سے کم ہوئی
گزشتہ چوبیس گھنٹوں کے دوران فعال کیسوں میں 72287 کی کمی واقع ہوئی
صحت یابیوں کی تعداد لگاتار 27 ویں دن بھی روزانہ نئے سامنے آنے والے معاملات کی تعداد سے زیادہ رہی
صحت یابیوں کی شرح بڑھ کر 94.55 فیصد تک پہنچی
روزانہ مثبت معاملات کی شرح مزید گھٹ کر 4.66 فیصد ہوئی،لگاتا ر 16 ویں دن مثبت کیسوں کی شرح10 فیصد سے زیادہ کی کمی کا رجحان برقرار رہا
گزشتہ چوبیس گھنٹوں کے دوران 27.7 لاکھ سے زیادہ افراد کو ویکسین کے ٹیکہ لگائے گئے
نئی دہلی،09/جو ن ۔ گزشتہ چوبیس گھنٹوں کے دوران ہندوستان میں 92596 روزانہ کی بنیاد پر نئے معاملات سامنے آئے۔اس وقت ملک میں لگاتار دوسرے دن 1 لاکھ سے بھی کم نئے روزانہ معاملات درج کئے گئے۔ یہ سب مرکز اور ریاستوں/ مرکز کے زیرانتظام علاقوں کی پائیدار اور متحدہ کوششوں کا نتیجہ ہے۔
ہندوستان میں فعال معاملات کی تعداد میں مسلسل کمی دیکھی جارہی ہے۔ ملک میں آج فعال کیسوں کی مجموعی تعداد 1231415 ہے۔ لگاتار 9 دن سے نئے کیسوں کی مجموعی تعداد 20 لاکھ سے نیچے ہی رہی ہے۔
گزشتہ چوبیس گھنٹوں کے دوران 72287 معاملات کی کمی دیکھنے میں آئی اور اب فعال معاملات ملک کے مجموعی مثبت معاملات کا صرف 4.23 فیصد ہیں۔
ہندوستان میں روزانہ صحت یابیوں کی تعداد لگاتار 27 ویں روز بھی روزانہ نئے سامنے آنے والے معاملات کی تعداد سے زیادہ ہے۔گزشتہ چوبیس گھنٹوں کے دوران 162664 صحت یابیاں درج کی گئی۔
گزشتہ چوبیس گھنٹوں کے دوران روزانہ نئے معاملات کے مقابلے میں 70068 زیادہ صحت یابیاں درج کی گئیں۔
وبا کے شروع ہونے کےبعد سے اس سے متاثر ہونے والے لوگوں میں سے27504126 افراد کووڈ-19 کی بیماری سے نجات پاچکے ہیں۔ جس میں گزشتہ چوبیس گھنٹوں کے دوران شفایاب ہونے والے افراد کی تعداد 162664 ہے۔ اس سے شفایابی کی مجموعی شرح 94.55 فیصد ہوگئی ہے اور اس میں اضافہ کے رجحان دیکھاجارہا ہے۔
ملک میں گزشتہ چوبیس گھنٹوں کے دوران مجموعی طور پر 1985967 ٹیسٹ منعقد کئے گئے اور اب تک ہندستان میں کل ملا کر37 کروڑ سے زیادہ ٹیسٹ منعقد کئے گئے ہیں۔
جہاں ایک طرف ملک بھر میں ٹیسٹنگ کے عمل کو تیز کردیا گیا ہے وہیں دوسری طرف ہفتہ وارانہ مثبت کیسوں کی تعداد میں گراوٹ دیکھنے میں آئی۔ اس وقت ہفتہ وار مثبت شرح 5.66 فیصد ہے جبکہ روزانہ مثبت کیسوں کی شرح 4.66 پر قائم ہے ۔ اس وقت یہ لگاتار 16 ویں دن بھی 10 فیصد سے کم ہے۔
ملک میں آج ملک گیر ٹیکہ کاری مہم کے تحت ویکسین کے لگائے جانے والے ٹیکوں کی مجموعی تعداد23.90 کروڑ کو پار کرگئی ہے۔ گزشتہ چوبیس گھنٹوں کے دوران 2776096 افراد کو ویکسین کے ٹیکے لگائے گئے۔
آج صبح سات بجے تک موصول ہونے والی عبوری رپورٹ کے مطابق 3344533 سیشنوں میں مجموعی طور پر 239058360 ویکسین کی خوراکیں دی جاچکی ہیں۔
اس میں شامل افراد:
|
|
طبی کارکنان
|
|
پہلی خوراک
|
|
99,96,113
|
|
دوسری خوراک
|
|
68,94,206
|
|
صف اول کارکنان
|
|
پہلی خوراک
|
|
1,63,86,094
|
|
دوسری خوراک
|
|
87,28,340
|
|
18 سے44 سال کی عمر کے افراد
|
|
پہلی خوراک
|
|
3,18,51,951
|
|
دوسری خوراک
|
|
3,18,313
|
|
45 سے 60 سال کے درمیانی عمر کے افراد
|
|
پہلی خوراک
|
|
7,26,04,407
|
|
دوسری خوراک
|
|
1,15,39,053
|
|
60 برس سے زیادہ عمر کے افراد
|
|
پہلی خوراک
|
|
6,12,98,568
|
|
دوسری خوراک
|
|
1,94,41,315
|
|
میزان
|
|
23,90,58,360
زراعت اور کاشتکاروں کی فلاح و بہبود کی وزارت
خوردنی تیلوں سے متعلق قومی مشن
سال 2020میں آئی سی اے آر-آئی آئی او پی آر کے ازسرنوجائزہ لینے والی کمیٹی نے ملک میں آئل پام کی کھیتی کے امکانی علاقے کے جائزے کے لئے ایک مطالعہ کیا ، جن میں شمال مشرقی ریاستیں اورانڈمان نکوبارجزائر شامل ہیں ۔ ری اسسٹمنٹ کمیٹی کی رپورٹ کے مطابق مجموعی طورپر 27.99لاکھ ہیکٹیئر کے ساتھ 22ریاستوں کی شناخت کی گئی ، جہاں بھارت میں آئل پام کی کھیتی کے امکانی علاقے ہیں ۔
آئی سی اے آر-آئی آئی اوپی آرکی ری اسسمنٹ کمیٹی 2020 نے آئل پام کے کھیتی کے لئے مناسب زمین کی شناخت کی، جن میں ریمورٹ سیسنگ  ، جغرافیائی انفارمیشن سسٹم  ،جیسے مختلف پیمانوں آب پاشی اوربارش سے ہونے والے حالات کو ذہن میں رکھاگیا۔ آب پاشی کے ماحول کے تحت ، زیرزمین پانی کی سطح ، بارش ، کم از کم درجہ ٔ حرارت ، دوہری اور تہری فصل کے علاقوں کے اہم پیمانوں کو ذہن میں رکھاگیا۔ بارش سے ہونے والی کھیتی کے معاملے میں 5معیارات جیسے بارش ، کم از کم درجہ ٔحرارت ، ایلی ویشن ، ڈھلان ، مٹی کی گہرائی اور مسلسل خشکی کے اوقات کی طوالت امکانی خطوں کی نقشہ سازی کے لئے شناخت کئے گئے ۔
بارش سے ہونے والے کھیتی کے تحت ، آئل پام کو 150ملی میٹر ماہانہ کی شرح سے تقریبا 1800ملی میٹر بارش کی ضرورت ہوتی ہے ۔ آب پاشی کے تحت آنے والے ماحول میں بھی بارش 7فیصد اہمیت کے ساتھ ایک اہم معیار تصورکی جاتی ہے کیونکہ کم سے کم بارش کے دوران یہ زیرزمین پانی کی جگہ پانی کی سپلائی میں معاون ثابت ہوتی ہے ۔ آئی سی اے آر-آئی آئی اوپی آرکے مطابق تاریخی اعتبارسے نارمل کے لئے آئی ایم ڈی کے بارش سے متعلق جمع کئے گئے اعدادوشمار اور 1969سے 2000کے عرصے کے لئے آئی سی اے آر –سی آرآئی ڈی اے کے ذریعہ کم از کم درجہ ٔحرارت سے متعلق ڈیٹا کی بنیاد پر 1000ملی میٹرسے زیادہ  ، 601سے 1000 اور 600ملی میٹرسے کم  بارش کی موزونیت کی درجہ بندی کی گئی ہے۔
خوردنی تیلوں سے متعلق قومی مشن -آئل پام  کو درآمدات کے بوجھ کو کم کرنے کے لئے اس کی کھیتی والے رقبے میں توسیع ، خام پام آئل کی پیداوار میں اضافے کے ذریعہ ملک میں خوردنی تیل کی دستیابی بڑھانے کے مقصد سے شروع کیاگیاہے ۔ این ایم ای او-آئل پام کی نمایاں خصوصیات میں پلانٹنگ میٹریل کے لئے امداد ، نشوونماء کے 4سال کی مدت تک انٹرکراپنگ اور مین ٹیننس کے لئے ان پٹس ، بیجوں کے باغ کاقیام ، نرسریز ، مائیکرو آب پاشی ، بورویل –پمپ سیٹ /پانی کو جمع کرنے کاڈھانچہ ، ورمی کمپوسٹ یونٹس ، سولرپمپس ، فصل کاٹنے کے آلات ، کسٹم ہائرنگ سنٹر مع ہارویسٹرگروپ ، کسانوں اورافسران کی ٹریننگ اور پرانے آئل پام باغات وغیرہ کی ازسرنو پلانٹنگ شامل ہیں ۔
این ایم ای او  اسکیم کی مجموعی منظورشدہ لاگت 11040کروڑروپے ہے، جس میں سے مرکز کا حصہ 8844کروڑروپے اور ریاست کا حصہ 2196کروڑروپے ہے ۔ سال 22-2021کے لئے مختلف ریاستی سالانہ کارروائی کے منصوبوں کے لئے مجموعی طورپر 10422.69کروڑ روپے منظورکئے گئے ۔
آئل پام کی کھیتے کے لئے جنگلاتی زمین کی سفارش نہیں کی گئی ہے ۔ یہ اطلاع آج لوک سبھا میں زراعت اور کسانوں کی بہبود کے مرکزی وزیر جناب نریندرسنگھ تومرنے ایک تحریری جواب میں دی ۔
زراعت اور کاشتکاروں کی فلاح و بہبود کی وزارت
آئی سی اے آر کے 113 اداروں اور 700 سے زیادہ کرشی وگیان کیندروں  میں ’ سووچھتا اور حکومت میں التوا کو کم کرنے ‘ اور سووچھتا کی مہم 2.0 پر زرعی تحقیق اور تعلیم کے محکمے کے ذریعے خصوصی توجہ
حکومت نے 2 اکتوبر سے 31 اکتوبر ، 2022 ء تک خصوصی مہم 2.0 کا اعلان کیا ہے، جس میں ’’ سوچھتا  اور حکومت میں التوا کو کم کرنے ‘‘ پر توجہ مرکوز کی گئی ہے۔ یہ سرکاری دفاتر میں حوالہ جات کے بروقت تصرف اور کام کی جگہ کو صاف کرنے کی اہمیت کی تجدید کرتا ہے۔
اس مہم کے زرعی تحقیق اور تعلیم کے محکمے کے فیلڈ/ آؤٹ اسٹیشن دفاتر اور اس سے منسلک اور خود مختار اداروں پر خصوصی توجہ دی جا رہی ہے۔ تمام 113 ادارے اور آئی سی اے آر کے 700 سے زیادہ کرشی وگیان کیندر  ، جو محکمہ کے تحت ایک خود مختار ادارہ ہے، خصوصی مہم 2.0 میں حصہ لے رہے ہیں اور زیر التوا ایم پی / وی آئی پی حوالوں، عوامی شکایات، فزیکل فائلوں / ریکارڈز کو ختم کرنے کے علاوہ مختلف سرگرمیاں بھی انجام دے رہے ہیں ، جیسے سووچھتا سے متعلق ورمی کمپوسٹ کا استعمال کرتے ہوئے مائکرو بایل پر مبنی زرعی کچرے کے بندوبست ، فصلوں کی باقیات کا بندوبست ، کچرے اور صحت سے متعلق ٹیکنا لوجیوں کے مظاہرے ، کسانوں کے ساتھ گاؤوں کی صفائی کے پروگرام، حفظان صحت، صفائی جیسے مختلف موضوعات پر اسکولی بچوں کی واقفیت، صفائی وغیرہ کے لئے گاؤوں کو گود لے رہے ہیں ۔
اس مہم کے دوران کے وی کیز کے ذریعہ مذکورہ بالا موضوعات کے تحت علاقوں میں کل 7,215 سرگرمیاں شروع کی گئی ہیں، جن میں 3 لاکھ سے زیادہ لوگوں  کو شریک کیا گیا ہے۔ سووچھتا پر تقریباً 2,170 بیداری پروگراموں کے ذریعے ، جو کے وی کے احاطوں ، گاؤں، اسکولوں اور دیگر عوامی مقامات پر منعقد کئے گئے ، تقریباً 46,000 مستفیدین کی زیادہ سے زیادہ شرکت ریکارڈ کی گئی ۔
کے وی کے کے ذریعہ فصلوں کی باقیات کے بندوبست سے متعلق کل 519 سرگرمیاں منعقد کی گئیں۔ تقریباً 21,437 شرکاء کی شرکت کے ساتھ ورمی کمپوسٹنگ ٹیکنالوجی کا استعمال کرتے ہوئے زرعی فضلہ کے بندوبست کو فروغ دینے کے لئے کل 639 گاؤں گود لئے گئے ۔ گاؤوں کی صفائی کی سرگرمی تقریباً 1,229 دیہاتوں میں شروع کی گئی ، جس میں اسکولی بچوں، کسانوں اور سوسائٹی کے دیگر اراکین سمیت 20،000 شرکاء نے شرکت کی۔ تقریباً 585 سرگرمیوں کے ذریعے تقریباً 14,700 اسکولی بچوں کو حفظان صحت، صفائی ستھرائی جیسے مختلف موضوعات پر توجہ دی گئی۔ کے وی کے کے عملے کے کل 5,496 ارکان 1,130 مختلف سرگرمیوں کے ذریعے دفاتر اور کیمپس کی صفائی اور اسکریپ کو ٹھکانے لگانے میں شامل ہوئے ۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 11710
(Visitor Counter : 76
دیہی ترقیات کی وزارت
آزادی کا امرت مہوتسو کے حصے کے طور پر ایک ہفتہ میں2614 ایس ایچ جی انٹرپرینیورس کو 8.60 کروڑ روپے کا کمیونٹی انٹر پرائز فنڈ  قرض فراہم کیا گیا
ایس ایچ جی انٹر پرینیورس کو انٹر پرینیورشپ سے متعلق ابتدائی تربیت دی گئی
نئی دہلی 15 ستمبر2021: آزادی کا امرت مہوتسو کے حصے کے طور پر دیہی ترقیات کی وزارنے ایک ہفتہ میں 2614 ایس ایچ جی انٹر پرینیورس کو 8.60 کروڑروپے مالیت کے کمیونٹی انٹرپرائز فنڈ قرض فراہم کئے ۔ یہ قرض اسٹارٹ اپ ولیج انٹر پرینیورس شپ پروگرام کے تحت 19 ریاستوں کے گاؤوں میں ان کح بہت چھوٹی صنعتوں کوشروع کرنے کے لئے دئے گئے تھے۔
امرت مہوتسو کی تقریب کے دوران 6سے 12ستمبر 2021 میں اسٹارٹ اپ ولیج انٹر پرینیورس شپ پروگرام کے تحت مختلف سرگرمیوں کا اہتمام کیا گیا۔ ان تقریبات میں ایس وی ای پی اسکیم کے بارے میں بیداری پیدا کرنے کے لئے توجہ دی گئی اور کس طر ح یہ ایس ایچ جی ممبروں کے ساتھ تعاون کرتا ہے ،ا س پر بھی توجہ دی گئی ۔ممبران دیہی علاقوں میں بہت چھوٹے کاروبار شروع کرنا چاہتے ہیں۔ ان تقریبات میں عوامی نمائندوں ، سرکاری افسروں ، کمیونٹی بیس تنظیموں نے حصہ لیا۔
اس کمیونٹی انٹر پرائز فنڈ قرض فراہم کرنے سے پہلے ایس ایچ جی صنعت کار وں کو انٹر پرینیورس شپ کے بارے میں ابتدائی تربیت دی گئی اور ان کے مجوزہ کاروبار کے تفصیلی کاروباری منصوبے تیار کئے گئے۔
اس پہل میں حصہ لینے والی ریاستوں میں آندھر پردیش ،آسام ، بہار ،چھتیس گڑھ ، ہریانہ ، جھارکھنڈ ، کیرالہ ،دمدھیہ پردیش ، منی پور ، میگھالیہ ، میزورم ، پنجاب ، اوڈیشہ ، راجستھان ، تلنگانہ ،اتر پردیش ، اتراکھنڈ اور مغربی بنگال شامل ہیں۔
ان تقریبات کے دوران ایس ایچ جی انٹر پرینیورس نے اپنے اپنے گاؤوں میں اپنے ہی انٹر پرائز شروع کرنے کے تجربات اور سفر کے بارے میں جانکاری دی ۔ انہوں نے یہ بھی بتایا کہ وہ کس طرح انٹر پرینیورس بنے اور اسٹارٹ اپ ولیج انٹر پرینیورس شپ پروگرام کے تحت انہیں کس طرح مختلف طریقوں سے حمایت حاصل ہوئی ۔انہوں نے تجارت کرنے سے متعلق اقدامات کو سمجھنے کے لئے لگاتار رہنمائی کے عمل کو مستحکم کرنے پر زور دیا اور ایک مضبوط مارکیٹ رابطہ بھی قائم کرنے پر زور دیا۔
دیہی علاقوںمیں صنعتوں کو فروغ دینے کے لئے این آر ایل ایم کے تحت اسٹارٹ اپ ولیج انٹر پرینیورس شپ پروگرام ایک ذیلی اسکیم ہے۔ اسٹارٹ اپ ولیج انٹر پرینیورس شپ پروگرام کا مقصدایک بلاک میں صنعت کی ترقی کے لئے ایک ماحول دوست نظام قائم کرنا ہے ۔ یہ کمیونٹی ریسورس پرسن – انٹر پرائز پروموشن کے ایک کاڈر پر مشتمل ہے ، جو صنعت کاروں کو کاروبار ی خدمات فراہم کرے گا۔ اس کے علاوہ ایکوسسٹم نے تربیت اور صنعت کاروں کی صلاحیت سازی کو بھی شامل کیا ہے۔صنعت کاری شروع کرنے کے لئے سیڈ کیپٹل ، پروڈکٹس اور خدمات کے لئے مارکیٹنگ سپورٹ کو بھی شامل کیا ہے ۔اس کے علاوہ بلاک ریسورس سینٹر ، جو صنعت کے فروغ کے لئے واحد حل ہے ، کو بھی ایکوسسٹم کے حصے کے طور پر تیار کیا گیا ہے۔
دیہی ترقیات کے وزیر ، اترپردیش سرکار جناب راجیش پرتاپ سنگھ نے اترپردیش میں وارانسی میں سیوا پوری بلاک میں ایس وی ای پی بی آر آئی سی آفس کا افتتا ح کیا
اترپردیش حکومت کے دیہی ترقیات کے وزیر راجندر پرتاپ سنگھ نے وارانسی کے سیوا پوری بلاک میںصنعت کے لئے سی ای اے لون چیک فراہم کیا
راجستھان کے بیرن ضلع کے انتھا بلاک میں انٹر پرائز نے سی ای ایف قرض چیک حاصل کیا
میزورم کے کولاسب ایس وی ای پی بلاک میں صنعت نے سی ای ایف قرض چیک حاصل کیا
محنت اور روزگار کی وزارت
ای شرم پورٹل میں مہاجر مزدوروں کا ڈیٹا
محنت اور روزگار کی وزارت نے 26 اگست 2021 کو غیر منظم مزدوروں کا ایک قومی ڈیٹا بیس ای-شرم پورٹل شروع کیا ہے۔ اسے ای-شرم پورٹل پر غیر منظم کارکنوں کے رجسٹریشن کے لیے ریاستوں/ مرکز کے زیر انتظام علاقوں کو دستیاب کر دیا گیا ہے۔ ای-شرم پورٹل کا بنیادی مقصد تمام غیر منظم کارکنوں کا ایک قومی ڈیٹا بیس بنانا ہے، جن میں تعمیراتی ورکرز، گِگ اور پلیٹ فارم ورکرز، اسٹریٹ وینڈرز، گھریلو کارکن، زراعتی کارکن، مہاجر مزدور اور اسی طرح کے دوسرے کارکنان جو آدھار کے ساتھ جڑے ہوئے ہیں، شامل ہیں۔ ای- شرم  پورٹل مختلف زمروں میں کارکن کی تفصیلات حاصل کرتا ہے جیسے آدھار سے متعلق معلومات ، ذاتی تفصیلات ، رابطے کی تفصیلات، پتہ کی معلومات  ، پیشے کی تفصیلات، بینک کی تفصیلات، نامزدگی کی تفصیلات وغیرہ۔
محنت اور روزگار کی وزارت نے تمام ریاستوں/ مرکز کے زیر انتظام علاقوں کی حکومت کو ای-شرم پورٹل ڈیٹا کے ذریعے ڈیٹا انٹیگریشن/شیئرنگ کے بارے میں رہنما خطوط فراہم کیے ہیں۔ ای-شرم کا جامد ڈیٹا عوامی طور پر ای-شرم ڈیش بورڈ یعنی https://eshram.gov.in/ پر دستیاب ہے۔
یہ جانکاری محنت اور روزگار کے وزیر مملکت جناب رامیشور تیلی نے آج راجیہ سبھا میں ایک تحریری جواب میں دی۔
ریلوے کی وزارت
آر پی ایف کی جانب سے مسافروں کی سہولت کے لیے پورے مہینہ کل ہند مہم چلائی گئی
- خواتین کے لیے مخصوص کوچوں میں سفر کرنے / داخل ہونے پر5100 سے زائد افراد کو گرفتار کیا گیا۔
- معذور افراد کے لیے مخصوص کوچوں پر قبضہ کرنے / داخل ہونے پر 6300 سے زائد افراد کو گرفتار کیا گیا۔
ریلوے پروٹیکشن فورس کو ریلوے املاک، مسافروں، مسافر ایریا کی حفاظت اور ان سے متعلق معاملات کی ذمہ داری سونپی گئی ہے۔ مسافروں کو بغیر کسی پریشانی کے سفر کرنے کی سہولت فراہم کرنے اور ان میں تحفظ کا احساس پیدا کرنے کے لیے، آر پی ایف نے ایک ماہ طویل کل ہند مہم کا آغاز کیا جس میں  خواتین اور معذور افراد کے لیے مخصوص کوچوں میں غیر مجاز داخلے  خواجہ سراؤں کی جانب سے پریشان کئے جانے، بھیک مانگنے اور وصولی اور  جنرل کوچز میں غیر مجاز افراد کی طرف سے سیٹ گھیرے جانے کے خطرے کے خلاف کارروائی پر توجہ مرکوز کی گئی۔
مہم کے دوران 5100 سے زائد افراد کو خواتین کے لیے مخصوص کوچوں میں سفر کرنے/داخل ہونے ، 6300 سے زائد افراد کو معذور افراد کے لیے مخصوص کوچوں پر قبضے کرنے/داخل ہونے پر گرفتار کیا گیا اور ایسے افراد کے خلاف ریلوے ایکٹ کی متعلقہ ضابطوں کے تحت قانونی کارروائی کی گئی۔ مجرمین جس کے دوران جرمانے کے طور پر بالترتیب 6.71 لاکھ روپے اور 8.68 لاکھ روپے وصول کیے گئے۔
خاص طور پر کچھ خواجہ سراؤں کی طرف سے ٹرینوں میں پریشان کئے جانے اور مسافروں کے ساتھ ان کی بدسلوکی کے بارے میں متعدد شکایات اکثر ملتی رہی ہیں۔ اس مہم کے دوران بھرپور کوشش کرتے ہوئے ایسی سرگرمیوں میں ملوث 1200 سے زائد خواجہ سراؤں کو پکڑ کر ان کے خلاف قانونی کارروائی کی گئی۔ ریلوے ایکٹ کے ضابطے کے تحت ان سے 1.28 لاکھ روپے جرمانے کے طور پر وصول کیے گئے۔
مزید یہ کہ لمبی دوری کی ٹرینوں کے جنرل کوچوں میں سیٹ گھیرنے کے خطرے کو روکنے کے لیے مہم چلائی گئی۔ تولیہ پھیلانے/سیٹ گھیرنے میں ملوث 36 افراد کی نشاندہی کی گئی اور انہیں گرفتار کر کے ان کے خلاف قانونی کارروائی شروع کی گئی۔
آر پی ایف کے فیلڈ میں کام کرنے والے اہلکاروں کو ہدایت دی گئی ہے کہ وہ مستقبل میں بھی اسی جذبے کے ساتھ ایسی مہمات جاری رکھیں۔
۔۔۔۔۔۔۔۔۔۔۔
ش ح۔ا گ۔ن ا۔
U-179
(Visitor Counter : 56
وزارت اطلاعات ونشریات
ہندستان کے بین الاقوامی فلمی میلے  میں فودا ایس4 کا پریمیئر شو
ہندستان کے 53 ویں بین الاقوامی فلمی میلے  میں فودا ایس 4کا پریمیئر شو دکھایا جائے گا۔ تخلیق کار اور ایگزیکٹیو پروڈیوسرس لیوئرریز اور ایوی عیساکراف اپنے پہلے ایپی سوڈ کے ساتھ آئی ایف ایف آئی میں پہنچیں گے۔
یہ سیریز جس کا پوری دنیا میں سال 2023 میں نیٹ فلکس پر آغاز کیا جائے گا ، اس کا پیریمئر شو 27 نومبر ،اتوار کو اس فلمی میلے کی ایک ستاروں بھری تقریب میں دکھایا جائے گا۔
تخلیق کار اور ایگزیکٹیو پروڈیوسر لیئر ریز اور ایوی عیسا کراف نے کہا ’ ہم فودا سیزن 4 کے ایشیائی پریمیئر شو کے لئے ہندستان کا سفر کرنے کے سلسلہ میں بہت زیادہ پر جوش ہیں۔ یہ بہت حیرت انگیز ہے کہ ہندستان نے ا س کہانی نے بہت سارے شائقین کو زبردست طور پر متاثر کیا ہے اور ہم گزشتہ چا ر برسوں کے دوران ان لوگوں کی طرف سے ملنے والی محبت اور حمایت کا سچے دل سے اعتراف کرتے ہیں ۔ ہم سیزن 4 کے لئے شائقین کے ردعمل کا بہت زیادہ انتظار نہیں کرسکتے۔ ‘اس اقدا م کی ستائش کرتے ہوئے ، اطلاعات و نشریات، حکومت ہند کے وزیر جناب انوراگ ٹھاکر نے کہا ’کسی فنکارانہ کوشش کو کامیاب بنانے میں کوئی بات ڈھکی چھپی نہیں ہے۔ ہندستان کے بین الاقوامی فلمی میلے  میں ، مختلف زبانوں میں ، تمام خطوں سے اور مختلف ثقافتوں اور نسلوں سے تعلق رکھنے والی منفرد کہانیوں کو اعزاز دیا جاتا ہے اور ان کا جشن منایا جاتا ہے۔ اس میلے میں او ٹی ٹی کے پریمیئر میں شامل ہونے سے نئے بیانیے، تخلیقی نظریات اور نئے تناظر دنیا کے سامنے پیش کرنے کی ہماری کوششیں بارآور ہوتی ہیں۔ ہم فلموں کے حوالے س اسرائیل کے ساتھ ایک اثر انگیز معاہدہ رکھتے ہیں اور ہمیں بہت زیادہ خوشی ہے کہ ہندستان کے 53ویں بین الاقوامی فلمی میلے میں ا س سال خطے کےبین الاقوامی شہرت یافتہ فنکاروں کو مدعو کیا جارہا ہے۔ ‘‘
فودا سیزن 4 میں جو کہانی ہےوہ اسرائیل کی سرحدوں سے باہر لے جاتی ہے۔ جہاں دورون  ایک خطرے کا سامنا کرتے ہوئے اپنے خطرناک ترین مشن کے سلسلہ میں ایک براعظم سے دوسرے براعظم کا سفر کرتا رہتا ہے۔
ہندستا ن ان سرفہرست 20 ممالک میں شامل ہے جہاں اسرائیلی فلموں کو نیٹ فلکس کے ممبر سب سےز یادہ دیکھتے ہیں اور اسرائیل کی کہانیاں عالمی سطح پر مقبول ہیں اور صورت یہ ہے کہ فودا  کے 90 فی صد شائقین اسرائیل سے باہر کےممالک سے تعلق رکھتے ہیں۔
لیئر ریز اور ایوی عیسا کروف ’عالمی تفریح کے عہد میں داستان گوئی‘ کے موضوع پر،اداکار راج کمار راؤ کے ساتھ ایک بے تکلفانہ گفتگو میں بھی حصہ لیں گے۔ راج کمار راؤ کو ابھی حال ہی میں نیٹ فلکس فلم مونیکا ، اومائی ڈارلنگ اور مونیکا شیرگل میں دیکھا گیا ہے۔
ہندستانی فلمی میلے میں فودا کی عالمی سطح کی کامیابی سےاس بات کا اظہار ہوتا ہے کہ نیٹ فلکس کس طرح مقامی کہانیوں کو عالمی شائقین تک پہنچاتا ہے۔ نیٹ فلکس اس میلے میں خاکی، بہار چیپٹر، قلع اور گلیرمو ڈیل ٹورو پنچیو کاپریمیئر بھی دکھائے گا۔
نیٹ فلکس کے بارے میں:
نیٹ فلکس دنیا کی معروف اسٹریمنگ تفریحی سروس ہے جس میں 190سے زائد ممالک سےتعلق رکھنے والے 233 ملین بامعاوضہ رکنیتیں ہیں، جو مختلف اقسام اور زبانوں سےتعلق رکھنے والے ٹی وی سیریل ،دستاویزی فلموں ، فیچر فلموں اور موبائل گیم سےلطف اندوز ہوتے ہیں۔ یہ ارکان ان چیزوں کو پلے کرسکتے ہیں ، پاز کرسکتے ہیں اور ان کو دیکھنا دوبارہ شروع کرسکتے ہیں ، جب تک کہ وہ چاہیں کسی بھی وقت ، کسی بھی جگہ اور اس کے علاوہ کسی بھی وقت اپنے منصوبوں کو تبدیل کرسکتے ہیں۔
صحت اور خاندانی بہبود کی وزارت
ملک کی 11 ریاستوں/ مرکز کے زیر انتظام علاقوں میں 19 جون 2022 سے پولیو کی خوراک دینے کا ذیلی قومی دن منایا جائے گا
پانچ سال سے کم عمر کے تقریباً 3.9 کروڑ بچوں کو بوتھ، گھر گھر، موبائل اور ٹرانزٹ ٹیموں کے ذریعے پولیو کے قطرے پلائے جائیں گے
بچوں کو اضافی تحفظ فراہم کرنے کے لئے حکومت ہند نے اپنے معمول کے امیونائزیشن پروگرام میں انجیکشن ایبل غیر فعال پولیو وائرس ویکسین کا آغاز کیا ہے
پولیو ویکسین کے قطرے پلانے کے لئے ملک کی 11 ریاستوں/ مرکز کے زیر انتظام خطوں بہار، چنڈی گڑھ، دہلی، گجرات، ہریانہ، جھارکھنڈ، مہاراشٹر، پنجاب، راجستھان، اتراکھنڈ، اور مغربی بنگال میں 19 جون 2022 سے پولیو کی خوراک دینے کا ذیلی قومی دن منایا جا رہا ہے۔
اس پولیو مہم کے دوران پانچ سال سے کم عمر کے تقریباً 3.9 کروڑ بچوں کو بوتھ، گھر گھر، موبائل اور ٹرانزٹ ٹیموں کے ذریعے پولیو کے قطرے پلائے جائیں گے۔ بچوں کو اضافی تحفظ فراہم کرنے کے لئے حکومت ہند نے اپنے معمول کے امیونائزیشن پروگرام میں انجیکشن ایبل غیر فعال پولیو وائرس ویکسین کا آغاز کیا ہے۔
ہندوستان کے ڈبلیو ایچ او کے جنوب مشرقی ایشیائی خطے کے 10 دیگر ممالک کے ساتھ 27 مارچ 2014 کو پولیو سے پاک ہونے کی تصدیق کی گئی تھی۔ ملک میں پولیو کے آخری کیس کی اطلاع 13 جنوری 2011 کو مغربی بنگال کے ہوڑہ سے سامنے آئی تھی۔
عالمی سطح پر پولیو اب بھی دو ملکوں افغانستان اور پاکستان میں وبائی مرض ہے۔ہر چند کہ ہندوستان کو "پولیو سے پاک" کا سرٹیفکیٹ دیدیا گیا ہے لیکن پولیو وائرس کی اچانک باہر سےآمد یا ویکسین کے ذریعہ پولیو وائرس کے ابھرنے کا خطرہ اس وقت تک برقرار رہتا ہے جب تک کہ عالمی سطح پر اس کا خاتمہ نہیں ہو جاتا۔ یہ اندیشہ ملک میں انتہائی آبادی کی قوتِ مدافعت کو برقرار رکھنے اور اس کی حساس نگرانی کی ضرورت کو اجاگر کرتا ہے۔
ہندوستان ایک طرف جہاں یونیورسل امیونائزیشن پروگرام کے تحت اضافی ویکسین شروع کرکے اپنے بچوں کو ویکسین سے روکی جانے والی زیادہ سے زیادہ بیماریوں سے بچانے کی کوششیں کر رہا ہے وہیں دوسری جانب ضروری ہے کہ تمام ویکسین ملک کے ہر آخری بچے تک پہنچ بھی جائیں۔ معمول کی حفاظتی ٹیکوں کو مضبوط بنانے اور 90 فی صد سے زیادہ مکمل حفاظتی ٹیکوں کی کوریج حاصل کرنے کے لئے قومی پولیو پروگرام کے تحت سیکھے جانے والے اسباق اور قائم کردہ نظام سے استفادہ کیا جا رہا ہے۔
ریاستی حکومتوں اور تنظیموں جیسے ڈبلیو ایچ او، یونیسیف، روٹری انٹرنیشنل اور دیگر شراکت داروں نے نہ صرف پولیو کے خاتمے میں بلکہ معمول کے امیونائزیشن اقدامات کو بہتر بنانے میں بھی نمایاں کردار ادا کیا ہے۔
تمام والدین سے گزارش ہے کہ وہ اپنے پانچ سال سے کم عمر کے بچوں کو پولیو سے تحفظ کی خوراک پلائیں۔
پیٹرولیم اور قدرتی گیس کی وزارت
ایل پی جی صارفین کے لیے مسڈ کال سروس کی سہولت
آئل مارکیٹنگ کمپنیوں نے ایل پی جی ریفل کی بکنگ کے لیے مسڈ کال کی سہولت متعارف کرائی ہے۔ مسڈ کال کی سہولت کے لیے موبائل نمبروں کی تفصیلات درج ذیل ہیں:-
آئی او سی ایل  - 8454955555
بی پی سی ایل  - 7710955555
ایچ پی سی ایل  - 9493602222
پٹرولیم اور قدرتی گیس کے مرکزی وزیر شری دھرمیندر پردھان نے آج راجیہ سبھا میں ایک تحریری جواب میں یہ معلومات دی۔
سماجی انصاف اور تفویض اختیارات کی وزارت
سماجی انصاف اور تفویضِ اختیارات کے مرکزی وزیر ڈاکٹر وریندر کمار نے آج ’’اسمائیل پچہتر اینیشیئٹیو‘‘ کا آغاز کیا
حکومت ہند نے بدحالی اور بھیک مانگنے کے مسلسل برقرار مسئلے کو حل کرنے کے لئے روزی روٹی اور کام کاج کے رخ پر پسماندہ اور انفرادی لوگوں کی مدد کی
 کی ایک جامع اسکیم تیار کی ہے
’’اسمائیل پچہتر اینیشیئٹیو‘‘ کے تحت پچہتر شناخت شدہ میونسپل کارپوریشنوں کے ذریعہ آزادی کے امرت مہوتسو کے جذبے کے تحت بھیک مانگنےوالوں کی جامع بحالی کا کام کیا جائے گا
سماجی انصاف اور تفویضِ اختیارات کی وزارت نے آنے والے برسوں کے لئے 26-2025 تک اسمائیل اسکیم کی خاطر مجموعی طور پر سو کروڑ روپے کا بجٹ مختص کیا ہے
آزادی کے امرت مہوتسو کے جذبے کے تحت حکومتِ ہند کی سماجی انصاف اور تفویضِ اختیارات کی وزارت نے 75 میونسپل کارپوریشنوں کی نشاندہی کی ہے جو "اسمائیل 75 اینیشیئٹیو" کے نام سے بھیک مانگنے والوں کی جامع بحالی عمل میں لانے کے لئے "اسمائیل: روزی روٹی اور کام کاج کے رُخ پر پسماندہ لوگوں کی مدد" کے تحت جامع باز آبادکاری عمل میں لائیں گے۔
نئی دہلی میں نظام الدین میٹرو اسٹیشن کے قریب ایک پناہ گاہ  میں سماجی انصاف اور تفویضِ اختیارات کے مرکزی وزیر ڈاکٹر وریندر کمار کے ذریعہ آج "اسمائیل 75 اینیشیئٹیو" کا آغاز کیا گیا۔ شناخت شدہ 75 میونسپل کارپوریشن، بھکاریوں کے شعبے سے تعلق رکھنے والے ماہرین اور نامور این جی اوز آن لائن اور آف لائن موڈ کے ذریعے اس ملک گیر لانچ میں حصہ لے رہے ہیں۔
"اسمائیل 75 اینیشیئٹیو" اقدام کے تحت پچھتر  میونسپل کارپوریشنز این جی اوز اور دیگر ذمہ داران کے ساتھ مل کر ان لوگوں کے لئے کئی جامع فلاحی اقدامات کئے جائیں گے جو بھیک مانگ کر گزارہ کرتے ہیں۔ ان کی باز آباد کاری، طبی سہولیات کی فراہمی، مشاورت، آگاہی پر وسیع پیمانے پر توجہ مرکوز کی جائے گئی۔ ان میں تعلیم، ہنرمندی کی ترقی، اقتصادی روابط اور دیگر سرکاری فلاحی پروگراموں کے ساتھ ہم آہنگی وغیرہ شامل ہیں۔
سماجی انصاف اور تفویضِ اختیارات کی وزارت نے آنے والے برسوں کے لئے 26-2025 تک اسمائیل پروجیکٹ کے لئے 100 کروڑ روپے کا کل بجٹ مختص کیا ہے۔ اس پروجیکٹ کے ذریعے وزارت اس طرح جینے والوں کی مکمل باز آبادکاری کے لئے ایک معاون طریقہ کار تیار کرنے کا خیال رکھتی ہے۔ اس کا مقصد ایک ایساہندوستان بنانا ہے جہاں کوئی بھی شخص زندہ رہنے اور اپنی بنیادی ضروریات پوری کرنے کے لئے بھیک مانگنے پر مجبور نہ ہو۔
اسمائیل 75 کا مقصد ہمارے شہروں/قصبوں اور میونسپل علاقوں کو بھیک سے پاک بنانا اور مختلف ذمہ داروں کی مربوط کارروائی کے ذریعے بھیک مانگنے والوں کی جامع باز آبادکاری کے لئے ایک حکمت عملی مرتب کرنا ہے۔ سماجی انصاف اور تفویضِ اختیارات کی وزارت اس مسلسل سماجی مسئلے کو ٹھوس کوششوں سے حل کرنے میں مقامی شہری اداروں، سول سوسائٹی کی تنظیموں/غیر سرکاری تنظیموں کے اہم کردار کو سمجھتی ہے۔
حکومت ہند نے بدحالی اور بھکاری کے مسلسل چلے آرہے مسئلے کو تسلیم کیا ہے اور ایک جامع اسکیم تیار کی جس میں بھیک مانگنے والوں کے لئے جامع بحالی کی ایک ذیلی اسکیم بھی شامل ہے۔ اس میں ان کی شناخت، باز آباد کاری، طبی سہولیات کی فراہمی، مشاورت اور تعلیم، مہذب ملازمت کے لئے ہنر کی ترقی اور اپنا روز گار آپ کرنے کا احاطہ کیا گیا ہے۔